Nôwicy na realizacjã pùblëcznëch zadaniów latos dostałë klubë i stowôrë jaczé wespiérają i rozkòscérzają fizyczną kùlturã – do gromadë wnet 400 tës. zł. na 28 projechtów. Wicy jak 320 tës. zł delë na „Swiôdczenié dozérnëch ùsłëgów dlô mieszkańców gminë Żukòwò w placu jich zamieszkaniô”, a niecałé 300 tës zł na 2 projechtë na „Dzejanié procëm ùzależnienióm i spòlëznowim patologióm”. Bëłë téż wespiarté zadania z òbrëmieniô kùlturë, kùńsztu, òchrónë dobrów kùlturë, ekòlogie, twòrzenié warënków do rozwiju spòrtu i turisticzi. W nôblëższim czasu mô bëc zòrganizowóné szkòlenié dlô bùtenrządowëch òrganizacjów jaczé sã tikô prowadzeniô gòspòdarczi dzejalnoscë.